60-jarige pak inbreker met kombuismesDie vrou wys waar die vermeende inbreker oor die muur gespring het. (Foto: Rusa/Facebook) ’n Vermeende huisbreker het hom in Verulam, KwaZulu-Natal, vasgeloop toe ’n vrou hom met ’n kombuismes in die bors gesteek het. Reaction Unit South Africa (Rusa) sê die vrou was verskrik toe sy die sekerheidsdiens ná 16:00 na haar huis ontbied het. Die vrou het vertel sy het ’n man met ’n mes gesteek, nadat hy by haar huis ingeglip het. Die vrou het Rusa se beamptes met hul aankoms meegedeel dat sy televisie gekyk het toe sy hoor hoe iemand die onderste helfte van haar agterdeur probeer oopdwing. Die vrou het ondersoek ingestel en opgemerk dat ’n verdagte by haar huis insluip. Sy het eers ’n houtrak gegryp en hom daarmee bygedam, maar dit het nie die verdagte afgeskrik nie. Dit is tóé dat sy glo ’n kombuismes gryp en die verdagte in die bors steek. Die gewonde verdagte het ná die voorval oor die muur gespring en gevlug. Volgens Rusa is die verdagte steeds soek. Kapt. Nqobile Gwala, woordvoerder van die polisie, sê die voorval is nie by die plaaslike polisiestasie aangemeld nie.